Мамаду Сако

**Мамаду Сако** (; 13 ақпан 1990, Париж, Франция) — француз футболшысы, «Торпедо Кутаиси» футбол клубы мен Франция ұлттық құрамасының қорғаушысы.

Сако мансабын Paris FC-де бастап, 2002 жылы Пари Сен-Жерменнің жастар жүйесіне ауысты. 2007 жылдың қазан айында, лигадағы алғашқы ойынында, ол Лига 1 клубының капитаны болған ең жас ойыншы атанды. Сако клубта 200-ден астам ойын өткізіп, төрт ішкі трофейдің бәрін жеңіп алды. 2013 жылы ол 18 миллион фунт стерлингке Ливерпульге ауысты. 2017 жылы ол Кристал Пэласқа жалға берілді, ал сол жылдың қыркүйегінде команда оны 26 миллион фунт стерлингке сатып алды. 2021 жылдың шілдесінде ол Монпельеге еркін трансфермен қосылды, бірақ 2023 жылдың қарашасында менеджер Мишель Дер Закарянмен болған физикалық қақтығыстан кейін клубтан кетті.  

Сако Францияның толыққанды халықаралық ойыншысы болып табылады және ол елдің барлық жастар деңгейлерінде капитандық еткен. 2010 жылы Англияға қарсы ойында ұлттық құраманың негізгі құрамында дебют жасағаннан бері Сако 25-тен астам ойын өткізіп, 2014 жылғы FIFA әлем чемпионатында Франция құрамасында өнер көрсетті.

## Мансабы
нобай|солға|Франция ұлттық құрамасында
### Алғашқы қадамдар
Мамаду Сако отбасысының төртінші баласы болы туылды. Сако футболмен 6 жасында ойнай бастап, Париж клубы үшін өнер көрсетті. 2002 жылы «Пари Сен-Жермен» оны кәсіпқой футболға шақырып алды. Сако алғашында шабуылдаушы позициясында өнер көрсетті, алайда клубта қорғаушылар аз болғандықтан, осы позицияға тұруға мәжбүр болды. 2005 жылы командасына  Coupe Nationale титулын жеңіп алуға көмектесті. Осы жылы ПСЖ-ның 18 жасқа дейінгі құрамына шақырылып, сол маусымда 18 жасқа дейінгі Чемпионатты жеңіп алды.
### Пари Сен-Жермен
2008 жылы 14 маусымда Сако клубпен алғашқы профессионалдық келісім-шартқа отырды. Ресми түрде клуб ойыншысы атанып, клубтың 3 нөмерін алды. Алғашқы жалақысымен әкесінің Арабияға барған хадждағы төлемдерін жапты.
Келесі маусымда Сако ПСЖ үшін 34 матч өткізіп, клубымен бірше ұлттық чемпионаттың күміс медальін ұтып, Франция кубогінің жартылай финалына жетіп, УЕФА Кубогінің 1/4 финалына дейін жетті. 2009 жылы 30 қаңтарда клубпен сәтті өнер көрсеткені үшін келісім-шартты ПСЖ-мен 2012 жылға дейін созды. Екі жетіден кейін клуб үшін, сондай ақ алғашқы кәсіпқой голын «Сент-Этьен» клубының қақпасына 2009 жылы 14 ақпанда соқты, келесі күні 19 жасқа келгенін атап өтті. Бұл гол командасына 2:1 есебімен жеңіс әкелді.

2010/11 маусымды Сако Зумана Камарамен бірге қорғаныста тұрды. Ол, сондай-ақ, Еуропа Лигасының ойындарында бас бапкер Антуан Комбуаренің арқасында капитан атанды. Тамыздың ортасында команданың ардагері Сильвен Арманмен бірге қорғаныста тұрды. Маусымдағы алғашқы голын 2010 жылы 11 қыркүйекте Арль-Авиньон клубына қарсы соқты.

Клубқа шейхтардың арқасында көптеген жаңа ойыншылар келгендіктен, Мамаду Сако 2013/14 маусымының басында клубтан кетуге анық шешім қабылдады. Сакоға «Милан» және «Ливерпуль» сияқты топ клубтар қызықты.
### Ливерпуль
2013 жылы 2 қыркүйекте ағылшындық «Ливерпуль» клубы «Пари Сен-Жерменнен» Саконы 18 млн.фунт стерлингке сатып алды . 2013 жылы 31 тамызда Саконың ауысатыны жайлы ресми ақпараттар шықты. Қорғаушы 17 нөмерді өзіне алды. Алғашында көбінесе Сако ойынды қосалқы ойыншылардың қатарында бастады, кейін Мамаду клубтың негізгі құрамына іліге бастап, клубқа көп көмегі тиді. 

### Кристал Пэлас
2017 жылы 31 қаңтарда Сако Кристал Пэласқа маусымның соңына дейін жалға берілді. Сако 25 ақпанда Мидлсброны 1:0 есебімен жеңген кезде дебюттік ойынын өткізді. Палас Вест Бромвич Альбион мен Уотфордқа қарсы ойында жеңіске жеткеннен кейін, Сако Премьер-Лиганың наурыз айындағы ең үздік ойыншысы марапатына үміткер атанды және 31 наурызда Кристал Пэластың айдың үздік ойыншысы атанды. 2017 жылдың 31 тамызында Сако Кристал Пэласпен төрт жылдық келісімшартқа қол қойды.

### Монпелье
2021 жылдың шілдесінде Сако Кристал Пэласпен келісім-шартының мерзімі аяқталғаннан кейін Лига 1 клубы Монпельеге тегін трансферге қол қойды.

2022 жылдың 27 маусымында Сако Лига де Футбол Профессионалы (LFP) ұсынған жейде нөмірлеріне қатысты жаңа ережелерді пайдаланып, Монпельедегі жейдесінің нөмірін 3-тен 75-ке өзгертті. 75 — Сахо дүниеге келген Париждің департамент нөмірі.

2023 жылдың 24 қазанында Сако менеджер Мишель Дер Закарьянмен жанжалдасып қалды. Осы жанжалдан кейін 2 қарашада Сако клубтан кететінін жариялады.

### Торпедо Кутаиси
2024 жылдың 11 маусымында грузиндік «Торпедо Кутаиси» футбол клубы Сакомен тегін трансферге қол қою туралы келісімге келгенін ресми түрде хабарлады.

## Жеке өмірі
2012 жылы Сако марокколық сәнгер Мажда Магуиге үйленді, оның 2013, 2015 және 2023 жылдары туған Аида, Сиенна және Ния есімді үш қызы және 2018 жылы туған Тидиан есімді ұлы бар.

Сахо – мұсылман.

## Жетістіктері
* Франция чемпионы: 2013

## Дереккөздер

Санат:Ливерпуль ФК ойыншылары
Санат:Франция футболшылары